"18 яшьлек улын җир куенына иңдергәндә, ана йөрәге ничекләр түзде икән?! Ата йөрәге ниләр кичерде икән?"

	Май иртәсе. Сәгать иртәнге сигез генә булуга карамастан, кояш шактый ук кыздыра. Бакчада баз өстендә бәрәңге күзәнәге ярып утырам. Кесә телефоным шалтырый. Классташым Резедә икән, мәктәптә дәресләр башланыр алдыннан шалтыратуы. «Лилия, мин әти турында истәлекләр китабы язарга ниятләгән идем. Әнигә дә бер бүлекне багышларга булдым», – дип, миннән Рәйсә апа турында берәр язма әзерләп бирүемне үтенде.	 Мәктәптә соңгы кыңгырау бәйрәме җитеп килгән вакытлар, табигатьнең яшәреп чәчәккә төренгән, күңелләрне иләсләндергән мәле иде. Классташымның шалтыратуыннан соң болай да түгелергә торган күңел касәм чайпалып китте, хатирәләр күзләремнән яшь бөртекләре булып тамды... 
	---	
Матбугат.ру

	№ --- | 06.03.2019	


